Tolong jelaskan mengenai Rudi Sudjarwo dalam bahasa jawa

Rudianto Soedjarwo () iku salah sijiné sutradara kang asalé saka Indonésia. Rudi Sudjarwo iku anaké Anton Soedjarwo (Kapolri 1982-1986).

Rudi Soedjarwo mèlu mrakarsai ing ngadegé indhustri pafileman Indonésia sawisé wis suwé rada kurang ngrembaka. Rudi Sudjarwo dikenal dadi sutradara kang bisa yasa filem kang duwé genre remaja. Kawiwitan saka filem kang judhulé Ada Apa dengan Cinta?. Film iki kalebu filem kang misuwur. Film iki uga kang nggawé jeneng Dian Sastrowardoyo kang dadi juru main wadon ing filem iku sangsaya misuwur. Rudi Sudjarwo éntuk bebungah wujud Piala Citra ing kompetisi Fèstival Film Indonésia (FFI) nalika taun 2004. Saliyané iku, Rudy Sudjarwo uga dadi sutradara paling apik.

Saliyané makarya lan ngembangaké bakaté kanthi nggawé filem, Rudi Sudjarwo uga mulang ing Reload Film Center. Reload Film Center iku sekolah filem kang dibangun Rudi Sudjarwo bareng karo Monty Tiwa.

T2 kang duwé anggota Tika lan Tiwi tau nolak tawaran main filem saka sutradara Rudi Sudjarwo. Tika lan Tiwi nolak amarga filem kang ditawakaké kalebu filem horor.